
Suomen Pystykorvajärjestö— Finska Spetsklubben r.y:n jäsenjulkaisu 

Lapinkoira ja Pohjanpystykorva 


Puheenjohtajan palsta 


Punaisten pystykorviemme syksyinen 
suurtapahtuma = Haukku-ottelu — pidettiin 
Keski-Pohjanmaan kennelpiirin järjestämä- 
nä Kalajoella 8—9.10.77. Kun muistelee 
vuosina 1961 ja 1965 Kalajoella järjestet- 
tyjä haukkuja huomasi selvästi kuinka lin- 
tukato on kohdannut näitä Pohjanlahden 
rannikon ennen niin linturikkaita alueita. 

Ottelun maastomestarilla on ollut vaikea 
tehtävä etsiessään 13 koiralle edes koh- 
tuulliset alueet, hyvin hän kuitenkin tehtä- 
västään selvisi, jokaiselle koiralle löytyi 
haukuttavaa ja vain kaksi koiraa jäi ilman 
palkintosijaan oikeuttavaa pistemäärää. 

Ottelutoimikunta, Jukka Lipposen ja sih- 
teerinä toimineen Heikki Ojalan johdolla 
selviytyi kaikesta tunnetulla rutiinillaan. 

Ylituomarina toimi Kalajoen oma poika 
Niilo Rahkola, rauhallisena ja tarmok- 
kaana. Kiitos sinulle Niilo. 

Järjestön puolesta vielä kiitos Keski- 
Pohjanmaan kennelpiirille, Ottelitoimikun- 
nalle sekä kaikille jotka eri tavoin olitte 
mukana ottelun järjestelyissä. 


000 
Kalajoen  haukkujen = avajaisissa toin 
omana näkemyksenäni esille sen, että 


Pystykorvatyömme rattaiden vauhti on hi- 
dastumassa, ja tähän on kaksi syytä, lintu- 
kato ja maassamme vallitseva taloudelli- 
nen lama, tämä näkyy myös järjestön jä- 
senmäärässä. Ihmisille on tärkeämpää saa- 
da suuhunpantavaa kuin tulla mukaan va- 
paaehtoiseen järjestötoimintaan. Lintukato 
ja lyhyt metsästysaika vähentää pystykor- 
van harrastajia. Linnunmetsästyskokeita 
on jouduttu peruuttamaan koirien vähyy- 
den vuoksi, Haukku-ottelun valintoihin ei 

saatu täysiä joukkueita, oli monia kennel- 
piirejä joista tuli yksi tai ei yhtään koiraa. 
Tämä tietää sitä, että valinnat järjestävä 
kennelpiiri joutuu entistä enemmän uhraa- 
maan varoja. Meidän on kiireesti ryhdyt- 
tävä miettimään millä tavoin voisimme 
taloudellista painetta keventää. 

Omana mielipiteenä kysyisin, voidaanko 
mennä takaisin yksipäiväiseen valintako- 
keeseen, sillä säästäisimme järjestäjän 
sekä myös kilpailijan varoja. Nykyisen käy- 
tännön mukaan valitsijamiehet melko ylei- 
sesti valitsevat kolme ensimmäistä Hauk- 
kuihin. Jos valinta olisi yksipäiväinen jou- 
tuisivat valitsijamiehet harkitsemaan ja 
huomioimaan enempi syksyn muita koe- 
tuloksia valintaa tehdessään. 

Miettikäämme ja harkitkaamme asioita. 

Toivokaamme — lintukantojen — pikaista 
elpymistä, se tietäisi samalla harrastajien 
lisääntymistä ja jäsenmäärämme kasvua. 

Tehkäämme yhdessä työtä jäsenhan- 
kinnan hyväksi; sillätavoin saamme rattai- 
siimme lisää kierroksia. 


000 


Koska postimaksut nousevat 1.1.1978 
pyrimme v. 1978 jäsenmaksuosoitukset 
postittamaan jo tämän vuoden puolella. 

Vuoden 1976 Näyttely- ja koetulokset, 
eli vuosikirja on loppuunmyyty. Siksi toi- 
voisin että vuosikirjan haluavat hoitaisivat 
asian jo jäsenmaksun yhteydessä, samoin 
ainaisjäsenillemme = lähetämme maksu- 
osoituksen jolla he voivat vuosikirjatilauk- 
sensa hoitaa, näin saisimme mahdollisim- 
man tarkan määrän kirjan tarvitsijoista. 


Pystykorvaterveisin N 
Erkki Uutela 


Rune Samuelsson 


Haukkuva lintukoira 


Jatkoa edellisestä numerosta 


Haku 

Haun tulee olla nopeaa, sitkeää, tarkoi- 
tuksenmukaista ja rutinoitua. Jotta koira 
voisi liikkua toivotulla tavalla, sen raken- 
teen täytyy olla tarkoituksenmukainen, 
uikomuotohan vaikuttaa hyvin läheisesti 
koiran toimintaan. Koiran täytyy olla hyvä- 
kuntoinen ja harjoitettu. Harjoittamaton 
koira, joka lisäksi on lihava, ei pysty juokse- 
maan nopeasti kuin hetkisen. Eivät edes 
voimakas tahto eikä energia auta muuta 
kuin tilapäisesti. Sen, joka haluaa itselieen 
iloa metsästyskoirastaan ja antaa sille ke- 
hittymismahdollisuuksia, täytyy huolehtia 
siitä, että koira on kunnossa jo ensimmäi- 
senä metsästyspäivänä. Väsyneellä ja liha- 
valla koiralla tuskin saavutetaan muuta 
kuin huolia ja pettymyksiä. 

Haun tarkoituksena on, että koira löytää 
linnun. Sen harjoitettu, hyvä ja kokenut 
koira tekeekin. 

Eri koirien haut eroavat toisitaan melkoi- 
sesti. Yleensä koira, jolla ei vielä ole paljon 
kokemusta, juoksee metsässä ristiin ras- 
tiin ja yhteydenotot ohjaajaan tapahtuvat 
melko usein (1—5 min) Täysin kokenut 
koira sen sijaan ei haaskaa aikaansa alueil- 
la joilla lintuja ei ole, vaan menee tarvit- 
taessa kauaskin. Se kulkee linnulta linnul- 
le, mutta koska se haluaa pysyä omistajan 
yhteydessä (yhteistyökyky), se palaa tasai- 
sin aikavälein, ja siten hakujen kesto on 
5—15 minuuttia. Tietyssä määrin hakutyyli 
on perinnöllinen, mutta siihen vaikuttavat 
myös kokemus, lintukanta sekä maa ja 
maasto. Kokemukseen kuuluu myös, että 
koira etsii maastossa sieltä missä lintu 
tavallisesti sinä vuodenaikana on. Esimer- 
kiksi alkusyksystä sen pitää keskittää ha- 
kunsa puron varsille, soiden laitamille ja 


tiheikköihin. Täytyy painottaa voimakkaas- 
ti, että tärkeintä haussa on tulos, löydetty- 
jen lintujen määrä. Nopein ja kauneinkin 
hakutapa ovat toisarvoiset jos ne eivät joh- 
da tulokseen. Hyvän koiran pitää löytää 
lintu, olipa se sitten maassa tai puussa. 
Sen täytyy tavoittaa lintu nopeasti ja var- 
masti jäikiä seuraamalla, tai ilmivainulla 
aina kilometrin etäisyydeltä. Vaikeinta on 
löytää puussa istuva lintu joka on juuri 
sinne asettunut. Näin on varsinkin paljaalla 
maalla lämpötilan ollessa nollan yläpuolel- 
la. Sellainen suoritus vaatii koiralta ennen 
kaikkea erittäin tarkkaa hajuaistia. On koi- 
ria, joilla on niin tarkka ”nenä”, että näke- 
mättä tai kuulematta lintua ne pystyvät 

seuraamaan sitä siellä, mistä se on lentä- 
nyt. Silloin tosin on oltava muutama aste 
pakkasta, tyyntä, eikä lintu saa lentää 
puunlatvojen yläpuolella. 

Koiran täytyy etsiä metsästäjästä kuulo- 
ja näköetäisyyden ulkopuolella. Jos lintu 
on havainnut ihmisen läsnäolon, se useim- 
miten lentää koiran tavoittamattomiin. Koi- 
ran täytyy kuitenkin osoittaa niin paljon 
yhteistyötä, ettei se aiheetta lähde etääile 
(yli 15—20 min) Se vaatimus voidaan 
asettaa silloinkin, vaikka mailla ei lintuja 
olekaan. Metsästäjän pitää joka hetki osata 
aavistaa missä koira on. Muussa tapauk- 
sessa ei metsästäjä/koira saa kaikkea mah- 
dollista irti metsästyksestä. Meidän koe- 
sääntöjen mukaan koiran täytyy linnun 
kohdattuaan pystyä seuraamaan sitä aina 
sille puulle asti mihin lintu on asettunut. 
Vasta silloin lintu katsotaan varmasti löy- 
detyksi. Mitä kauemmin lintu lentää ennen 
puuhun laskeutumistaan, sitä vaikeampi 
sitä on löytää. Mutta koska kokenut hauk- 
kuva lintukoira tavoittaa näköpiirin ulko- 
puolelle lentävän linnun tai parven, se 
mahdollistaa myös kaukana lentävän lin- 
nun tavoittamisen. Näkönsä ja kuulonsa 
avulla koira tarkastaa mihin lintu tai 
useampi lintu laskeutuu ja vasta nähtyään 
ja kuultuaan niiden todella laskeutuvan 
puuhun se ryhtyy haukkumaan. Voidaan- 
kin sanoa, että näissä tarkastustilanteissa, 
aivan kuten haun aikana yleensäkin, koira 
ei saa haukkua. Haukku saa alkaa vasta 
”Jintupuulla”. 

”On siellä missä linnut ovat” 


Raappana kuvaa tarkoituksenmukaista 
hakua seuraavasti: ”Hyvä koira on aina 
siellä missä linnutkin. Lintuja metsästäjä 
ei milloinkaan voi kohdata ennen koiraa. 
Ihanteellisesti hakeva on koira joka hakee 
nopeasti ja tarmokkaasti sopivalla etäisyy- 
dellä,; näyttäytyy aina silloin tällöin ja löy- 
tää linnut sekä maasta että puusta. Sen 
haku on kouliintunut tarkoituksenmukai- 
seksi ja se vainuaa linnut kaukaakin.” 

Koirien eliittiin kuuluvalta yksiiöltä vaa- 
ditaan, että se löytää ainakin kaksi lintua 


- puuhun asettuvasta parvesta. Eino Takku- 


nen näytti ensimmäisenä toteen, että hauk- 
kuva lintukoira pystyy löytämään kolmekin 
yksilöä lentoon lähteneestä ja puuhun 
asettuneesta parvesta. Kuulonsa ja näkön- 
sä avulla se pystyy toteamaan-lintujen pai- 
kat ja muistamaan niistä kolme, ajasta ja 
matkaetäisyydestä riippuen. 

Ensimmäisillä tuomarikursseilla, jotka 
pidettiin Jällivaarassa 1964, hän omalla 
koirallaan Seita Pörrillä pystyi tämän näyt- 
tämään toteen. Koira haukkui ja merkitsi 
koime lintua peräjälkeen. 

Kahdesta linnusta selviytyminen on to- 
dettu useissa kokeissa! Itsekin olen to- 
dennut tilanteen kolmella linnulla, jopa 
yhdestä — samasta  ampuma-asennosta. 
Tämä kyky on eräs ensiarvoisimmista 
haukkuvan lintukoiran ominaisuuksista. 


Koiran käyttäytyminen haukun aikana 


Jos puuhun asettuva tai puussa istuva 
lintu on herkkä pakenemaan, se lähtee vä- 
littömästi koiran ensimmäisestä haukah- 
duksesta ellei koira osaa käyttäytyä tarkoi- 
tuksenmukaisesti. 

Linnun täytyy saada tilaisuus rauhoittua 
(pakenemisvalmius vähenee) ennen kuin 
koira alkaa haukkua. Siksi koira ei milloin- 
kaan saa rynnätä suoraa päätä linnun luo, 
vaan sen pitää jäädä tietyn matkan päähän 
(10—30 m). Erikoistunut lintukoira sen te- 
keekin. Kun se on tullut linnun lähettyville, 
se pysähtyy ja yrittää paikallistaa puun tai 


tarkan paikan, missä lintu istuu. On erittäin 
tärkeää, että koira pysähtyy pieneksi het- 
keksi, koska silloin lintu ehtii saada käsi- 
tyksen ahdistajastaan, eikä välittömästi 
luokittele koiraa hengenvaaralliseksi vihol- 
liseksi. Niinpä ensivaikutelma ei olekaan 
enää niin pelottava ja pakenemisalttius 
heikkenee. : 

On koiria, jotka pysähtyvät jopa 50 met- 
rin etäisyydelle — siinäkin tapauksessa, 
että näkevät linnun — ja alkavat haukkua 
ja heiluttaa innokkaasti häntäänsä. Vasta 
hetken kuluttua koira etenee puun luo. 
Raappana sanoo, että rauhallinen lähesty- 
minen on merkityksellisempää kuin moni 
arvaakaan ja lisää vielä, että on epäile- 
mättä koiria jotka kaikkina vuodenaikoina 
saavat haukkuja eri linnuilla ja sattuu ole- 
maan niin, että tosi eliittikoira ei milloin- 
kaan kohtaa arkoja lintuja. Hän jatkaa — 
”Kokenut koira pysähtyy ja odottaa kunnes 
puussa oleva lintu on rauhoittunut. Jo8 on 
kysymys levottomasta linnusta, se alkaa 
haukkua jo etäältä ja vasta kun lintu on 


se pysähtyy kuuntelemaan. (Kuva E. Tuominen) 


luopunut välittömästä pakoaikeesta koira 
etenee puun luo. Jos metsä on harvaa ja 
lintu on levoton, ensiluokkainen koira saat- 
taa haukkua jo 50—100 metrin etäisyydellä 
ja tulla sitten hitaasti yhä lähemmäksi. Ko- 
keissa on tällaisissa tilanteissa syytä olla 
varovainen ja tarkkaavainen, sillä tällainen 
käyttäytyminen muistuttaa vaarallisen pal- 
jon merkitsemisvirhettä.” Nuoren tai aivan 
äkkinäisen koiran ei ole helppoa haukkua 
sitkeästi lintua, jota se ei näe ja haukku 
kestääkin silloin yleensä vain minuutin 
verran. Sitten se jättää linnun, mutta palaa 
yhä uudelleen ja yhä harvemmin ja hauk- 
kuu yhä lyhyempiä sarjoja. Metsästäjän 
täytyy silloin yrittää saada ampumatilai- 
suus mahdollisimman nopeasti. Ellei se 
onnistu ensimmäisen haukun aikana, täy- 
tyy yrittää saada selville missä lintu istuu 
ja odotella koiraa. Jos on onnea matkassa, 
lintu vähitellen löytyy. Viime kädessä lintu 
ehkä saadaan ammutuksikin, jos koira on 
puun alla. 


Tyypillinen seuraaja juoksee linnun perässä niin kauan kuin tämä on näköetäisyydellä, sen jälkeen 


kat 


Kokeneen koiran pitää haukkua sitkeäs- 
ti, kunnes metsästäjä saa ampumatilaisuu- 
den, mikä saattaa kestää puoli tuntia, jos- 
kus kauemminkin. Koira voidaan harjoittaa 
ja saada se haukkumaan sitkeämmin, kun 
odotetaan yhä kauemmin ennen linnun 
ampumista. Kun koiralle on onnistuttu 
ampumaan kymmenkunta lintua, sitä pitää 
harjoittaa haukkumaan ainakin kymmenen 
minuuttia. Valmis koira voi mielellään 
haukkua puoli tuntia ennen linnun ampu- 
mista. 

On tärkeää, että koira käyttäytyy rauhal- 
lisesti haukun aikana. Mieluiten sen pitäisi 
seisoa paikallaan ja heiluttaa häntäänsä. 
Levottomana edestakaisin juokseva koira 
tekee myös linnun levottomaksi, koska se 
haluaa jatkuvasti pitää koiran (vihollisensa) 
näköpiirissään ja valvonnassaan. 

Haukusta Raappana sanoo: ”Kaunis, 
sointuva, sitkeä, kuuluva ja rytmikäs 
haukku on paras. Sellainen haukku on lä- 
heisessä yhteydessä koiran rauhalliseen 
käyttäytymiseen. Nämä ominaisuudet myö- 
tävaikuttavat suuresti linnun paikallaan- 
pysymiseen. Siksi hallittu haukku on ääret- 
tömän arvokas ominaisuus. Haukun kes- 
keyttäminen voidaan antaa anteeksi vain 
siinä tapauksessa, että merkitseminen on 
epävarma, toisin sanoen koira ei ole aivan 
varma missä lintu on.” 


Seuraaminen ja uusi haukku 


Lintukoiran tärkeimpiä ominaisuuksia 
on, että se pystyy menestyksekkäästi seu- 
raamaan lintua. Raappana sanoo: ”Urhei- 
lullisesti asiaa tarkasteltaessa ovat seuraa- 
minen ja uusintahaukku arvokkaimmat 
ominaisuudet, jotka haukkuvalla lintukoi- 
ralla voi olla. Tuntikausia kestävät suori- 
tukset tosi homenokan ollessa kyseessä 
vaativat koiralta erinomaista taitavuutta, 
sitkeyttä ja kuuluvat urheilumetsästyksen 
jalompiin viehätyksiin.” Tässä harrastuk- 
sessa pysyy mielellään mukana, jos omin 
silmin on voinut todeta koiran pitävän hal- 
linnassaan homenokkaa tuntikausia tai 
useita kilometrejä. 

Teeri ja pyy käyttäytyvät aivan eri tavoin 
pakoon lähtiessään. Varsinkin vanha teeri 
lentää vain lyhyehköjä matkoja, vanha pyy 
sitä vastoin lentää usein kauas. Siksi lintu- 
laji onkin useimmiten ratkaiseva tekijä seu- 
raamisen vaikeusastetta määriteltäessä. 
Mutta kaikilta haukkuvilta lintukoirilta voi 
vaatia, että ne välittömästi uusivat haukun, 
jos lintu asettuu puuhun koiran kuuloetäi- 
syydellä. 


Tyypillinen haukkuva lintukoira juoksee: 
lentävän linnun jäljessä niin kauan kuin 
tämä on näköetäisyydellä. Sen jälkeen se 
pysähtyy kuuntelemaan. Ellei se kuule las- 
keutumista, se voi keskeyttää seuraami- 
sen. Useimmiten se kuitenkin jatkaa. Raap- 
pana tarkoittaa, että osa koirista pystyy 
linnun lähdöstä ja lentotavasta päättele- 
mään, jääkö lintu kohtuullisen matkan pää- 
hän ja että sellainen ”superkoira” pystyy 
seuraamaan ja uusimaan haukun, vaikka 
lentomatka olisi parikin kilometriä. Jos se 
pystyy toistuvasti uusimaan haukun van- 
halla linnulla, se todistaa koiran olevan 
erinomainen metsästyskoira. 


Sää ja alue vaikuttavat usein suuresti 
seuraamisen onnistumiseen. Tyyni ja viileä 
sää sekä kevyt, tasainen kangasmaa tar- 
joavat parhaat mahdollisuudet. Koska koi- 
ra useimmiten ottaa uuden haukun kuu- 
lonsa avulla, vähänkin kovempi tuuli ja 
sade vaikeuttavat tilannetta suuresti. 


Puuta haukkuvasta koirasta 
haukkuvaksi lintukoiraksi 


Jo 1890-luvulla suomalaiset järjestivät 
ensimmäisen metsästyskokeen haukkuvil- 
le lintukoirille. Sen aikaiset koesäännöt 
olivat likipitäen samanlaiset kuin vielä nyt- 
kin käytettävät säännöt. Perusteet ovat 
samat. Mutta samalla kun rodun huippu- 
edustajat ovat kehittyneet yhä paremmiksi, 
ovat myös vaatimukset kohonneet. Siksipä 
vuosisadan alun ensimmäinen palkinto ei 
yleisesti ottaen ole yhtä arvokas kuin 
nykyinen. 


Seuran Minne — metsästyskoetähti 


Tämä narttu oli kokeissa 20. syyskuuta 
vuonna 1919, ja näin sanotaan tuomari- 
kertomuksessa: 


”Kello 9.56 Minne päästettiin vapaaksi 
näyttämään tuomareille taitojaan. Se aloitti 
keskinkertaisesti, haki ahkerasti ja sopivan 
etäältä. Kello 10.23 se tuli keskelle teeri- 
parvea ja haukahti muutaman kerran, jol- 
loin yksi nuori teerikukko asettui kuusen 
latvaan koeryhmän eteen. Kello 10.26 Min- 
ne haukkui naarasteertä — todennäköi- 
sesti emolintua — mutta jätti sen ennen 
kuin me ennätimme sinne. Hetken kuluttua 
teeri alkoi kujertaa, mutta vaikka Minne oli 
lähellä, se ei kuullut sitä. Hetken aikaa 
Minne nuuhki erästä kuusta ja kun se oli 
mennyt matkaansa, nuori teerikukko lähti 
kuusesta. Kello 10.51 se haukkui jyrkässä 
harjunrinteessä, minne olimme nähneet 
kahden linnun lentävän. Haukku, joka lop- 
pui kello 10.55, oli harvaa, mutta kirkasta. 
Sen vain saatoimme todeta. Sen jälkeen 
yksi lintu lensi ohitsemme, mutta sitä koira 
ei seurannut. Kello 11.23 Minne löysi jäl- 
leen yhden linnun, jota se haukkui var- 
masti 13 minuuttia, minkä jälkeen me säi- 


kytimme linnun pois. Merkitseminen oli 
erinomaista ja työskentely tarkoituksen- 
mukaista ja erittäin tyydyttävää. Minne 
seurasi lintua nautittavasti keskinkertaista 
vauhtia ja haukahti muutaman kerran siel- 
lä, minne otaksui linnun asettuneen. Lintu 
ei kuitenkaan ollut siellä. Kello 11.49 
Minne kytkettiin ja osoitti olevansa erittäin 
tottelevainen. Pisteet 81. Tuomarit R. Vall- 
berg ja Y. Ylänne. 

Meidän koesääntöjemme mukaan tuo 
olisi tuottanut 61 pistettä. 

Seuran Minne oli aikansa parhaita koiria 
ja monien vanhojen tuomareiden mielestä 
se oli kaikkien aikojen parhaita. Mutta sen 
käyttäytyminen —teeriparven edessä on 
tyypillistä puuta haukkuvalle koiralle. Se ei 
kuuntele lainkaan, minne nuoret linnut 
asettuvat, vaan juoksee emolinnun peräs- 
sä, joka tässäkin tapauksessa petkutti koi- 
raa. Totuuden nimessä on syytä kuitenkin 
mainita, että Minne kävi kokeissa useita 
kertoja ja onnistui huomattavasti edellä 
kerrottua paremmin, eikä puuhun haukku- 
jan ominaispiirteitä silloin huomannut niin 
selvästi. Sitä paitsi sen ajan tuomarit eivät 
olleet perehtyneet erikoistuneeseen hauk- 
kuvaan lintukoiraan. 


Jatkuu seuraavassa numerossa 


Lepohetki (Kuva E. Tuominen) 


Aila Korhonen 


Lapinkoirajaoston toiminnasta 


Ruotsinsalo, Espoo. 


Lappalaiskoirajaoston kokouksessa Tam- 
pereella 4.6.-77 käsiteltiin mm. värien mer- 
kintää rekisterikirjoihin. Jotta päästäisiin 
yhtenäiseen käytäntöön jaosto toivoo että 
kukin kasvattaja pyrkisi käyttämään vain 
luettelossa mainittuja värinimityksiä. Mi- 
käli pennun väri ei tunnu soveltuvan alla- 
mainittuun luetteloon voi kysyä Aila Korho- 
selta p. 90-796053. 

Värin voi myös merkitä pelkällä koodi- 
numeroila, mutta nämä julkaistaan vasta 
myöhemmin. 


Lapinkoirien värityksen jaoittelusta 


Lapinkoira on siitä harvinainen rotu, että 
siinä sallitaan kaikki värit. Tämä on lasket- 
tava ansioksi Kennelliiton asiaa ajaneille 
elimille, sillä näin saadaan säilytettyä alku- 
peräisen maatiaiskannan koko kuva Lapin 
laidasta laitaan. 

Kahden kuukauden ikäinen lapinkoirapentue: Ranne, Ruske, Tilku ja Sysi. Kasvattaja Rauno 


Värien paljous tekee toisaalta kasvatta- 
jalle ongelmalliseksi pentujen värin ilmoit- 
tamisen rekisteröitäessä. Kennelliiton ta- 
holta on useasti valiteltu tietokoneajoon 
soveltuvan, yhtenäisen nimistön puutetta 
lapinkoirien väreissä. 

Suomen Pystykorvajärjestön lapinkoira- 
jaoston kokouksessa Tampereella 5.6.77 
käytiin läpi ehdotus lapinkoiran värien jaot- 
teluksi ja koodaukseksi. 

Täysin luotettava nimistö edellyttäisi 
koko värigeenistön tuntemista, mihin tois- 
taiseksi ei pystytä. Ehdotuksessa värit on 
ryhmitelty lähinnä yleisvaikutelman perus- 
teella. Pääryhmät ovat: Valkopohjainen, 
kaksivärinen, yksivärinen. Kaksivärinen voi 
olla joko tavanomainen lappalaiskoirien 
manttelikuvio tai tiikerijuovikas, kuten 


.esim. bokseri. Käyn värit yksitellen läpi 


seuraavassa. 


VALKOPOHJAINEN, SKL:n numero 102. 
Koira on pääväritykseltään valkoinen eri- 
laisin läiskin, jotka voivat olla mitä väriä 
tahansa. 


KAKSIVÄRINEN, 1. manttelikuvioinen. 
Silmien päällä, poskissa, rinnassa, raa- 
joissa ja hännän alla on selkäpuolen väris- 
tä poikkeavia merkkejä, jotka aina ovat 
samanlaiset ruumiin oikealla ja vasemmal- 
la puolen. Niiden väri voi olla hopeanval- 
koinen, kerman- tai kitinvalkoinen, kirkkaan 
keltainen tai punertavan ruskea. Lisäksi 
saattaa esiintyä valkokirjavuutta; sukkia, 
rintaläiskiä, läsejä ja kranssikauloja. 

Merkkien laajuusaste vaihtelee. Toisi- 
naan niitä on vain rinnassa ja raajoissa, 
toisinaan koko naama, rinta, raajat mahaa 
myöten ja koko hännän alapuoli ovat vaa- 
leat. 


Manttelikuvioiset koirat merkitään mant- 
telin, siis selkäpuolen värin mukaan. Merk- 
kien värisävyä, laajuutta ja koirassa lisäksi 
esiintyvää valkokirjavuutta ei huomioida, 
koska se lisäisi eri värivaihtoehtojen luku- 
määrän mahdottomaksi. Huomattakoon 
myös, että karhukoiratyyppinen valkokirja- 
vuus ei tee koirasta manttelikuvioista, vaan 
siihen tarvitaan juuri nuo symmetriset yö- 
silmät ja tassumerkit. 


Manttelityypit ovat seuraavat: Musta vaa- 
lein merkein, Parkki vaalein merkein, Sini- 
nen vaalein merkien, Säämiskänvärinen 


vaalein merkein ja Hallava vaalein merkein. 
Kaikki ovat vielä vailla tietokonenumeroa. 

Näistä väreistä musta on selvä ja parkin- 
kin moni tuntee lapin porokoirista. Se on 
myös suklaan- ja maksanruskeana tunnet- 
tu, aina ruskeanenäinen muunnos. Sininen 


Lapinkoirauros TSAHPI 87135/77 suoritti menestyksekkään ensiesiintymisen Lohjalla 14.5. 77, 


AVO 1, VOI I, SERT, ROP 1, RYP 2 (J: Ailio). Tsahpi eli Muhti on kotoisin Raattamasta. Toi- 
minut paimennustehtävissä. Isä on Enontekijältä Hetasta ja tuotu Norjasta. Emän suku tulee 
Käsivarresta Haltista ja on myös norjalaista alkuperää. Kasv. V. Alatalo, Raattama ja om. 


Marri Vainio, Evitskog. 


on harmaakirsuinen, sini- tai savunharmaa 
ja säämiskänvärinen on vaalean beesväri- 
nen, vaaleanenäinen, parkin ja sinisen kak- 
soisresessiivi, joka putkahti esiin, kun 
kaksi etäistä sukulinjaa yhdistettiin. Halla- 
va on tavallisesti harmaaksi nimitetty, 
musta, jossa karvan kärjessä tai keskellä 
on vaalea raita. Mikäli vaalea kohta on hy- 
vin vaalea sävyltään, koira on ”harmaa”, 
mutta vaikuttaa ruskehtavalta, mikäli raita 
on punaruskea. Lapinkoirissa esiintyy mo- 
lempia tyyppejä, siksi nimi hallava, joka 
kerralla kuittaa kaikki vivahteet. 

Kaksivärisen, 2. tiikerijuovaisen koiran 
kuviointi on selvä, tiheä; poikkiraidoitus 
vaalealla, keltaisella tai punaisella pohjalla. 
Raitojen väri voi olla mikä tahansa mantte- 
liväreistä. Mitään vivahteita ei oteta huo- 
mioon, vaan raidallinen koira on aina ni- 
meltään tiikerijuovainen, jolla on valmis 
koodi 061. 

Tämäkin väri on lapinkoirissa kahden eri 
linjan yhdistelmä. Manttelikuvioisilla koi- 


rilla on eräissä linjoissa usein hieman rai- 
doittuneet raajamerkit ja yhdistämällä 
tämä punaiseen saatiin kauttaaltaan juovi- 
kas koira. Raidoitus on vanha paimenkoira- 
väri, jota Keski-Euroopassa esiintyy pal- 
jonkin. : 

YKSIVÄRINEN koira on silloin, kun se 
on yleisvaikutelmaltaan selvästi yksiväri- 
nen, musta, parkinvärinen, punainen tms. 
Karhukoiratyyppinen — valkokirjavuus — tai 
musta karva punaisen selkäpuolella ym. 
eivät vaikuta, vaan nimitys tulee yleissävyn 
mukaan. Värit ovat: musta 031, parkki 130, 
sininen 055, hallava (siis harmaa tai rus- 
keanharmaa), punainen 044, hiekanvärinen 
013 ja kermanvärinen 092.Kolme viimeksi- 
mainittua värä ovat vaikeita, koska niihin 
sisältyvät sekä kaksoisresessiivi bbdd että 
eräät A- ja E-geenin alleelit. Sen vuoksi 
koko tämä ryhmä kuitataan kolmella eri 
väristeella ja jätetään mustan karvan ”var- 
jostukset” ja yksityiskohtaiset vivahteet 
huomiotta. 


S= 


PESKI-kennelin kasvattajaryhmä Talvipäivillä Kalajoella 1977. "Varsin tasainen ryhmä hyvätyyppi- 
siä ja vankkarakenteisia koiria, pienenä miinuksena muutamien turkissa lievää laineikkuutta" 


6 p. KASLI. 

Valkopohjainen 102 
Musta vaalein merkein 
Parkki vaalein merkein 
Sininen vaalein merkein 
Säämiskänvärinen vaalein merkein 
Hallava vaalein merkein 
Tiikerijuovainen 061 
Musta 031 

Parkki 130 

Sininen 055 

Hallava 

Punainen 
Hiekanvärinen 
Kermanvärinen 


Helsingissä 3.7.-77 


Marko Magga Vuotsosta ja 7 kuukauden ikäi- 
nen lapinkoirauros TILKU. Omistaja Inkeri 
Aarnipuro, Ivalo. Kasvattaja Raino Ruotsin- 
salo, Espoo. 


sä 6.8.77 SF MVA PESKI MURU, om. Marri Vainio, Evitskog. 


SS 


Rotunsa paras Ähtäris 

Oteltiin ystävyydellä Pyhällössä 


i k! VI 


Neljännen kerra ottivat mittaa ystävyys- 
ottelun merkeissä ruotsalaiset Länsi-Ruot- 
sin ja Länsi-Pohjan Hirvikoiraklubit sekä 
Kaakkois-Suomen Karhukoirayhdistys r.y. 
toisistaan 24.9.77, keskuspaikkana Vehka- 
lahden kunnan Pyhällössä oleva Mustanie- 
men leirikeskus. 

Edustajina kustakin seurasta oli kolme 
koiraa. — Länsi-Ruotsin Hirvikoiraklubia 
edusti 3 harmaata pystykoirvaa, kun taas 
Länsi-Pohjan joukkue koostui koimesta 
karjalankarhukoirasta kuten Kaakkois-Suo- 
men Karhukoirayhdistyksenkin joukkue. 


Edustajien joukossa oli sekä vanhoja 


kokeneita ja korkeasti palkittuja konkarei- 

Ruotsalaisille vieraille jakoi Jaakko Kangas Vehkalahden kunnan lahjoittamat viirit. 


ta, että myöskin uusia vasta kannuksiaan 
hankkivia tulokkaita. Joka suhteessa tilai- 
suus, joka alkoi tavanomaiseen tapaan 
koepäivää edeltävänä iltana ja päättyi koe- 
päivän iltana pidettyyn veljesiltaan, onnis- 
tui erinomaisesti. Omalta osaltaan se var- 
masti edisti Pohjoismaista yhteistyötä ja 
yhteisymmärrystä sekä loi varmasti lämpi- 
miä ystävyyssiteitä hirvikoiraveljien välille 
kielivaikeuksista huolimatta. Vehkalahden 
kunta huomioi myöskin Pohjoismaiset vie- 
raamme, luovuttaen heille kunnan viirit 
muistoksi. 

Ylituomarina Olli Korhonen jakoi ko- 
keessa oikeutta varmaan tyyliinsä ja tasa- 
puolisesti kaikille. 


Varsinaisista kokeiden = järjestelyistä 
sekä koepaikan majoitus- ja muonituspuo- 
len sekä koemaastojen järjestelyistä vas- 
tasi jälleen Jaakko Kangas, joka hoiti ne 
rutinoituun tapaansa erinomaisesti, 

Maastot olivat hirvikannoiltaan hyviä ja 
jokaiselle koiralle tarjoutui mahdollisuus 
hirvityöskentelyyn. Sää suosi myöskin ki- 
soja. Lämpötila ei noussut koko päivänä 


10 asteen yläpuolelle, ollen aamulla nollan 
tuntumassa, tuuli oli heikko ja sadetta ei 
ollut koko päivänä. 

Kokonalskuvana voidaan kilpailusta mai- 
nita sen olleen korkeata tasoa. Yhdeksästä 
koirasta 4 haukkui ensimmäisen palkinnon 
voittajaluokassa, yksi toisen ja 2 koiraa 
kolmannen palkinnon. Vain kaksi koiraa jäi 
palkinnotta. 


Kovan kisan voittaja u USVAN JYRY ja omistaja Roland Jonsson Ruotsista. 


a 


Länsi-Pohjan joukkue, vas. JÄRVHÖJDENS NASTI. JÄRVHÖJDENS SEIKI ja USVAN JYRY. 

Tulokset: 


Joukkuekilpailu 


1. Länsi-Ruotsin Hirvikoiraklubi — 154 pist. 
2. Kaakkois-Suomen Karhukoira- 

yhdistys r.y. 150 pist. 
3. Länsi-Pohjan Hirvikoiraklubi — 143 pist. 


Koirakohtainen kilpailu 

1. Kkku USVAN JYRY, om. Roland Jons- 
son, L-P, VOI 1, 87 p. 

2. Kkku USVAN UPI, om. Seppo Lahtela, 
K-S, VOI 1, 84 p. 

3. Hpk STAVHOLMENS OTTER, om. Ivar 
Johansson, L-R, VOI 1, 79 p. 

4. Hpk ÄLGVALLENS SICKAN, om. G. 
Svensson, L-R, VOI 1, 75 p. 

5. Kkku USVAN POMO, om. Osmo Nurme- — Paras kaakkois-suomalainen USVAN UPI, om. 
la, K-S, VOI 2, 66 p. Seppo Lahtela, Taavetti, toinen sija 84 pistettä. 

6. Kkku JÄRVHÖJDENS NASTI, om. Matts 
Palmiöf, L-P, VOI 3, 56 p. 

7. Kkku JÄRVHÖJDENS SEIKI, om. Per 
Alvarsson, L-P, VOI 3, 55 p. 

8. Kkku JUSU, om. Ossi Ylöstalo, K-S, VOI 
o, 52 p. 

9. Hpk JAKTKAMRATS FEJEN, om. Rolf 
Persson, L-R, VOI O, 12 p. 


* pa: 


"hs N aa - 4 
Kisan kolmonen STAVHOLMENS OTTER 79 Nelonen ÄLGVALLENS SICKAN 75 pistettä. 
pistettä. 


15. 

HAMINAN KANSAINVÄLINEN KOIRANÄYTTELY 


Varuskunnan huoltokeskuksessa Pampyölissä 7—8.1.1978 


Lauantaina 7.1.78 arvostellaan pystykorvat, ajavat koirat, vinttikoirat ja 


kääpiökoirat. 


Sunnuntaina 8.1. arvostellaan lintukoirat, palveluskoirat, terrierit ja seurakoirat. 


Näyttelyssä valitaan PARAS VETERAANI molempina päivinä. 


Ilmoittautumiset: 
7.12.77 mennessä os. Kaakon Ken- 


nelkerho ry Eeva Vesterlund, Uusi- 


katu 5 49400 HAMINA. 


Ilmoittautumiset näyttelyyn on teh- 
tävä SKL-FKK:n —ilmoittautumislo- 
makkeella. Vain maksetut ilmoittau- 
tumiset otetaan vastaan. Ilmoittau- 
tumismaksu mk 60:—, tottelevai- 
suuskoe ja veteraaniluokka mk 30:— 
lähetetään os. Haminan Seudun 
Osuuspankki 4003-0847. Merkitkää 
kuittiin, minkä rotuista ja nimistä 
koiraa maksu koskee. 


Näyttelyä koskeviin tiedusteluihin 
vastaavat: 


Eeva Vesterlund (suom.) 
puh. 952/41187 klo 18—21. 


Anja Rohkea (ruots.) puh. 952/48270 
klo 18—21. 


AUTOILLE HYVÄT PARKKEERAUS- 
TILAT! 


TERVETULOA HAMINAAN! 


Kaakon Kennelkerho ry. 


INTERNATIONELL HUNDUTSTÄLLNING 
I FREDRIKSHAMN 


Pampyöli 7—8.1.1978 


Lördagen den 7.1.78 bedäms spetshundar, drivande hundar, vinthundar och 


dvärghundar. 


Söndagen den 8.1.78 bedöms fägelhundar, tjänstehundar, terriers och 


sällskapshundar. 


Vid denna utställning väljes vardera dagen BÄSTA VETERAN. 


Anmäiningarna: 

Kaakon Kennelkerho ry Eeva Vester- 
lund, Uusikatu 5 49400 FREDRIK- 
SHAMN. Anmälningstiden utgär den 
7.12.77. Endast anmälningarna med 
bifogad avgift beaktas. 
Anmälningsavgiften mk 60:—, lyd- 
nadsprov och veteranklass mk 30:— 
inbetalas pä värt konto Haminan 
Seudun — Osuuspankki = 4003-0847. 
Anteckna pä betalningskvittot vilken 
hund det gäller. Texta eller skriv pä 
maskin. 


Upplysning 


Eeva Vesterlund (pä finska) 
tel. 952/41187 kl. 18—21. 


Anja Rohkea (pä svenska) 
tel. 952/48270 kl. 18—21. 


GODA PARKERINGSPLATSER! 
VÄLKOMMEN TILL FREDRIKSHAN! 


Kaakon Kennelkerho ry. 


Katosiko Usvan Mörri itärajan taakse? 


Eräänä menneen kesän heinäkuisena 
lauantai-iltana tuli eräs kauan kytenyt 
ajatus saatettua päätökseen. Olenhan pu- 
hunut Ilomantsin mustan koiran pojille jo 
pitkät ajat käydä tutustumassa heidan 
kasvatteihinsa. Ne karjalan karhukoirat 
joita näin matkani aikana tekivät erittäin 
myönteisen vaikutuksen ulkomuodolli- 
sesti, sain sellaisen käsityksen että Ilo- 
mantsin mustat koirat tulevat metsästys- 
kokeissa lähivuosina voimakkaasti esille. 
En käy tämän juttuni puitteissa yksilöi- 
mään tuievia hyviä hirvenhaukkujia vaan 
tarkoitus on viipyä erään kadonneen koi- 
ran edesottamuksissa. Mehän jokainen 
tiedämme miten harvinaista on omistaa 
oikein huippu metsästyskoira, vaikkapa 
hirven metsästyksen parissa. Laakkosen 
Teuvolle näytti kerrankin onni olleen 
suopea karjalan karhukoiran Usvan Mör- 
rin 49831/76 myötä. Mörri oli syntynyt 
20/6-75 ja oli jo täysi tekijä 76 syksyllä, 
sillä 17/10-76 Mörrin täysipainoisesta 
työstä kaatui ensimmäinen hirvi ja myö- 
hemmin vielä toinen vastaavanlaisesta 
työskentelystä. On erittäin suuri ero am- 
pua koiran haukusta hirvi Ilomantsissa, 
jotka sudet on koulineet tarpeeksi liikku- 
viksi kuin mitä Etelä-Suomessa, jossa 
hirvet on maanvaivana suurissa laumois- 
sa. Mörri omasi kaikki hyvälle koiralle 
kuuluvat ominaisuudet, kuten laaja ja 
tehokas haku, löytökyky erinomainen, tii- 
vis ja peräänantamaton seuraaja, käyttäy- 
tyminen haukulia älykästä, ääni hyvin 
kuuluva ja kertova. Koira oli niitä koiria 
joka ei koskaan omannut työmaakarkurin 
oireita, vaikka päivä olisi luiskahtanut hä- 
märän puolelle, niinkuin se Mörrille hyvin 
usein kuulemma meni. Koira omasi 
peräänantamattoman sitkeyden, joka on 
aika harvinaista tämän päivän hyvinvoin- 
tiajan koirille. Suurimmassa osassa maa- 
tammehan on hirvikanta niin tiheä, että 
on ihme jos mikään koira pääsee 


metsässä kovin pitkää matkaa ettei tör- 
mää hirvilaumaan, ellei kysymyksessä 
ole täysin riistavietitön koira. 

Alue jossa Teuvo Laakkonen oli met- 
säilä 17/11-76 Usvan Mörrin kanssa, on 
erittäin laajaa metsäaluetta, onhan jo hei- 
dän oman hirviseurueen alue noin 10000 
ha. Mörrin työ aikoi tuona kohtalokkaana 
päivänä kio 9.30 ap. ja haukku oli erittäin 
liikkuvaa kulkien Suomen puolella noin 
25 km. Matkassa oli toinenkin koira, joka 
putosi jo puolir atkassa pois seurasta. 

Viimeinen haiikku kuultiin klo 17 alu- 
eella jossa kielioppi oli jo vaihtunut, 
häipyen kuulumattomiin. Sitä ei voi 
sanoa joutuiko Mörri susien iltapalaksi, 
vai saiko uuden isännän joka huomasi 
millainen aarre hänellä on käsillä. Jos 
muut asiat on epävarmoja, niin se asia ei 
ole epävarma että Mörrin isännällä ja 
emännällä on ollut mittaamaton kaipaus 
ja suru Mörrin katoamisen johdosta, sillä 
olihan Mörri erittäin veikeä kaveri emän- 
täväenkin parissa. Tämä Ilomantsin ja lä- 
hipitäjien kierros oli erittäin mielenkiin- 
toinen. Sain kokea paljon myönteisiä asi- 
oita, jotka sivuavat näitä kennelasioita. 

Ensi. syksynä on idän valinnat Heinävaa- 
ralla luulen, ellei mitään vahinkoja satu, 
että siellä on tarjolla eräitä yllätyksiä, 
joihin en kajoa tämän enempää. Sen vain 
haluan sanoa että kilpailu tulee olemaan 
kova, josta pitänee uudet tulokkaat huo- 
len. Jutun lopuksi voin sanoa että näin 
sellaisen koiran joka haukkuu jopa karhu- 
akin, ja mikäli ensivaikutelma ei ole men- 
nyt vikaan niin on koiralla isäntä jonka 
koira ei pode liikunnan takia huonoa 
kuntoa, vaan ei tuoda julki ennenkuin tu- 
lee näyttöä enempi, ettei tarvitse tarjota 
satuja aikuisille. Huom! — Laittakaahan 
pojat koiranne sellaiseen kuntoon ettei 
tarvitse puheilla kaunistella jos koira ei 
kestä täyttä päivää. 


Kennelterveisin Aulis Vaittinen 

Martti Saarelainen in memoriam 


13.8.1977 sammui opettaja Martti Saa- 
relaisen elämä. Vaikka hänen terveytensä 
tiedettiin heikentyneen, tuli tieto hänen 
kuolemastaan yllätyksenä ja järkyttävänä. 
Tuntui kuin askel olisi jäänyt kesken: 
elämän kiire olisi pysähtynyt myös omal- 
la kohdalla — edes hetkiseksi. 

Martti Saarelainen syntyi Juuassa 26. 
8.1922. Hän toimi aluksi opettajana 
Rääkkylässä ja Juuassa ja valmistui kan- 
sakoulunopettajaksi Oulun —korkeakou- 
lusta 1954. Opettajan työ jatkui tämän 
jälkeen aluksi Oulussa ja sittemmin Py- 
häselässä. Vuonna 1962 hän valmistui 
Lahden kotiteollisuusopettajaopistosta 
kansalaiskoulun puu- ja metallityön opet- 
tajaksi, jota tointa hän hoiti Pyhäselän 
kansalaiskoulussa ja yläasteella kuole- 
maansa saakka. 

Martti —Saarelaisen ihmisläheistä ja 
elämänmyönteistä henkilökuvaa on vai- 
kea lyhyesti luonnehtia. Hänet tunnettiin 
ehdottoman tasapuolisena ja oikeuden- 
mukaisena, kaikessa oman vastuunsa 
tuntevana lähimmäistään kuuntelevana 
ihmisenä. Isänmaa ja kotiseutu olivat hä- 
nelie = kallisarvoisia, sotaveteraanit ja 
-vammaiset sekä vanhusten asiat olivat 
hänelle hyvin läheisiä. Monia kunnallisia 
ja yhteiskunnallisia tehtäviä hän ehti hoi- 
taa kotikunnassaan Pyhäselässä. 

Martti Saarelainen oli harras luonnon 
ystävä. Aina hänelle jäi aikaa seurata 
luonnon eri ilmiöitä, sen kasveja ja eläi- 
miä. Ehkä tämä johdatti hänet myös 
kenneltoiminnan piiriin. Hän itse kasvatti 
pystykorvia, mutta arvosti tasapuolisesti 
myös muita rotuja ja niiden harrastajia. 
Aina hän pyrki rakentamaan ja yhdistä- 
mään, ei koskaan repimään ja hajotta- 
maan. Kun Pystykorvajärjestön johto siir- 
tyi Pohjois-Karjalaan, Martti Saarelaista 
tarvittiin järjestön johtokuntaan. Kun 
Kennelliitto perusti koko maan kattavan 
aluekouluttajajärjestelmän, jälleen tarvit- 
tiin Martti Saarelaisen apua. Yhdessä kä- 
vimme pitämässä monet kurssit ja luen- 
not, kuljimme lukemattomat kokeet, va- 
linnat ja ottelut. Nyt näitä yhteisiä mat- 
koja ei enää tule. 

Martti Saarelainen on poissa, mutta 
hänen muistonsa ei kuole. Me Sinun ys- 
täväsi, Kennelliitto, Pystykorvajärjestö ja 
Pohjois-Karjalan kennelpiiri muistamme 
Sinua kiitollisina ja teemme kunniaa 
muistollesi. 


J Ahtiainen 


Pystykorvavieraita Englannista 


Penna Paavolan omakotitalon pihamaalla Muuramessa. Vas. Dave ja Angela Cavill, tulkkina toimi- 


nut Helena Korhonen ja Penna Paavola taluttimessaan viime vuoden urosten vuosimaljan voittaja 


Urheilu-Pennen Ukko. 


”Angela halusi koiran, toveriksi kävely- 
lenkeille. Dave halusi valita rodun; samo- 
jedin, mutta eteen tuli pulma, heidän pie- 
nen talonsa ruskeassa matossa näkyisi 
jok'ikinen valkoinen karva. Piti löytää rus- 
kean maton värinen samojedia muistuttava 
koira ja niin päädyimme suomenpystykor- 
vaan. Tämä tapahtui v. 1969 ja valintaa ei 
ole tarvinnut katua.” 

Näin kertoilivat Dave ja Angela Cavill 
käydessään tutustumassa elokuun alku- 
puolella Suomeen tekemänsä vierailun 
aikana Jyväskylässä ja Muuramessa Pentti 
Paavolan Urheilu-Pennan kenneliin ja Eero 
Häkkisen suomenpystykorviin. Cavilleilla 
oli Jyväskylässä käyntinsä aikana tilaisuus 
keskustella myös keskisuomalaisen pysty- 
korvarotujen tuomarin, Esko Latvan kans- 
sa. Esko Latva joutui vastailemaan vierai- 
den tekemiin lukuisiin suomenpystykorvaa 


koskeviin kysymyksiin, mm. selvittämään 
tarkoin suomenpystykorvan rakennetta ja 
ulkomuototuomarikoulutusta Suomessa. 

Cavillit arvioivat tämänhetkisen suomen- 
pystykorvakannan Englannissa olevan noin 
600 yksilöä ja heidän kertomansa mukaan 
kiinnostus rotuun on suuri. Tätä todistaa 
myös heidän muistoksi jättämänsä erittäin 
taidokkaasti suunniteltu ja toteutettu sikä- 
läisen Suomen Pystykorva Klubin vuoden 
1976 näyttelyluettelo, mistä käy ilmi muka- 
naolleiden suomenpystykorvien määrä; 79 
kpl. 

Cavillien käsityksen mukaan myös pys- 
tykorvien hankintaan Suomesta olisi Eng- 
lannissa kiinnostusta, mutta pitkä (6 kk) 
karanteeniaika rajoittaa tuontia. 

Mr ja Mrs Dave & Angela Cavill saavat 
noin vuoden kuluessa valmiiksi heidän 
toimitettavakseen annetun ensimmäisen 

Englannissa ilmestyvän pystykorvarotuja 
käsittelevän kirjan, missä suomenpysty- 
korvan osuus tulee olemaan todennäköi- 


sesti huomattavan suuri. Pariviikkoisen 
vierailunsa aikana Suomessa he keräsivät 
runsaasti lisäaineistoa ja -kokemuksia 
tulevaa kirjaansa varten. 

Cavillien omassa Toveri-nimisessä ken- 
nelissä Bracknellissä on tällä hetkellä neljä 
englanninvalion arvon saavuttanutta suo- 
menpystykorvanarttua. Lisäksi heillä on 
yhdessä Mr & Mrs Diwellin kanssa kaksi 
englanninvaliourosta. Englannissa tarvi- 
taan valionarvoon kolme sertifikaattia kol- 
melta eri tuomarilta. Sertifikaatteja jaetaan 
ainoastaan kolmessatoista =näyttelyssä/ 
vuosi suomenpystykorville. 

Hauskana sattumana Cavillien Muura- 
men vierailussa voidaan pitää sitä, että 
tämän tekstin kirjoittaja oli v. 1974 Lon- 
toossa Cruvfts'in koiranäyttelyssä totea- 
massa Mrs Cavillin suomenpystykorva- 
kehän voiton nuorella Cullabime Ha Penny- 
nimisellä nartullaan, mistä olin paikan- 
päällä tehnyt näyttelyluetteloon oman mer- 
mintäni ”erinomainen narttu, väripuhdas, 
pienehkö”. Kyseisessä näyttelyssä esitet- 
tiin yhteensä 14 suomenpystykorvaa. Mi- 
nulla oli tuolloin mukanani meidän pysty- 
korvistamme muutamia värivalokuvia, joita 
näytin englantilaisille pystykorvien omista- 

Dave ja Angela Cavillin To- 
veri kennelin englanninvalio- 
narttu CULLABINE GRETA, 
mm. näyttelyn kaunein ao 
klubin näyttelyssä 1972. 


jille ja tästä tapauksesta Mrs Cavill muisti 
tuolloisen tapaamisemme. 

Cavillit saivat nähdä Jyväskylässä myös 
Penna Paavolan ottaman filmin syksyisiltä 
Lapin eräretkiltä Sotajoen ja Kultalan mah- 
tavissa maisemissa, missä suomenpysty- 
korvat mm. ylittivät isäntäänsä seuraten 
korkealla Sotajoen yllä kovasti keinahtele- 
van kapean riippusillan. Tarinaa suomen- 
pystykorvista ja niihin liittyvistä asioista 
olisi riittänyt mukavien englantilaisvierai- 
den kanssa paljon pidemmäksikin aikaa, 
mutta heidän piti kiiruhtaa Ähtärin näytte- 
lyyn ja Alavudelle Kalevi Jokiahon Jokan 
kenneliin. 

Cavillit liittyivät ensi vuoden alusta al- 
kaen Suomen Pystykorvajärjestön jäse- 
neksi. 

Cavillien erinomaisena tulkkina toimi 
Helena Korhonen, jolle parhaimmat tervei- 
set ja kiitokset. Koska uskon Cavillien saa- 
van jo tämän Pystykorva-lehden luettavak- 
seen, haluan kiittää heitä käynnistä täällä 
Keski-Suomessa ja toivottaa heille menes- 
tyksellistä jatkoa pystykorvaharrastuksen 
parissa. 

Thank you for visiting us. | wish you all 
good with your Finnish Spitz hobby and 
| want you to know that you are welcome 
here anytime. N 

E. H. 


Jo riittää 


Motto: tosta poikki sanoi lääkäri. 


Olen hämmästyen seurannut Pystykor- 
valehden n:o 2/77 ja 4/77 käytyä repivää 
skandaalimaista kirjoittelua erään tuoma- 
rin arvostelusta v. 1968 valtakunnallisissa 
linnunhakuissa Kokkolassa. 

Mielestäni tälläinen kirjoittelu lähente- 
lee jo kurinpidollisia toimenpiteitä kirjoit- 
tajia kohtaan. 

Kirjoitusten otsikoista saa sen käsityk- 
sen, että haukut olisi pidetty Pohjan loh- 
kon ja sen alaisen Keski-Pohjanmaan 
kennelpiirin tai Kokkolan metsästysseu- 
ran järjestäminä, koska Kokkola kuuluu 
Pohjan lohkon alueeseen. Mahdollisen 
väärinkäsityksen estämiseksi —mainitta 
koon, että järjestelyistä vastasi Lännen 
lohkon Vaasan kennelpiiri, joka Keski- 
Pohjanmaan kennelpiirille mitään ilmoit- 
tamatta järjesti päämajan ja majoituksen 
Kokkolassa. Koemaastot olivat Vaasan 
kennetpiirin alueella. 


Ihmetyttää, että arvostettu Pystykorva- 
lehtemme on ottanut julkaistaakseen mo- 
komiakin skandaalikirjoituksia, kun tar- 
koitukseen löytyy aivan riittävästi skan- 
daalilehtiä, jotka mielihyvin tälläisiä ros- 
kakirjoituksia tarjoavat sensaatiotarkoi- 
tuksessa lukijoilleen, varsinkin kun kirjoi- 
tukset eivät ole objektiivisiä, joka ilme- 
nee tuomarikertomuksia tarkasti 
taessa (Pystykorva 6/68). 

Omalta osaltani olisin jättänyt asian 
silleen, mutta kun usealta taholta on 
kehoitettu minua puuttumaan asiaan, 
jotta kirjoittelu saataisiin loppumaan, en 
katsonut voivani kieltäytyä, vaikka yli 70- 
vuotiaat aivoni lienevät jo jonkun verran 
kalkkeutuneet puhumattakaan vanhem- 
pien -aivoista. Omalta osaltani en tule 


L URIJOILIF 


tutkit-, 


tämän 
samaa toivon myös Pystykorvan tekevän. 
”Tosta poikki sanoi lääkäri”. 

Jos Uuno Ulvio ja Kauko Pulliainen 
kirjoituksillaan luulevat edistävänsä tuo- 


puuttumaan asiaan jälkeen ja 


mariasiaa, niin kyllä he ovat täysin 
erehtyneet. He ovat kuten ruotsalaisella 
pohjanmaalla sanotaan ”tramp i skiten”. 
(Toivottavasti — kirjoittajat kirjallisuuteen 
innostuneina ja vanhojen asioiden penko- 
jina saavat selville mitä tämä tarkoittaa, 
jolleivat ymmärrä ruotsia). 

On hauskaa tietenkin ja hyvää ajan ku- 
lua elämän jo käännyttyä jo ehtooseen 
muistella menneitä, mutta täytyy olla 
myös armvostelukykyä siitä mikä kelpaa 
julkaistavaksi ja mikä ei. (Olkoon tämä 
myös ohjeeksi Pystykorva-lehden toimi-' 
tukseile). | 

KP ei nähtävästi tunne käsitettä jäävi, 
koska koiran omistajana ryhtyy selosta- 
maan koiransa työskentelyä oman sub- 
jektiivisen ahtaan näkemyksensä kautta. 
Tunteekohan KP —linnunmetsästyskoe- 
säännöissä kohdan valittamista. Jos KP 
ei hyväksy muistiinpanojen tekoa paikan 
päällä (haukulle viivytteleminen), olisi 
hän voinut siitä heti valittaa sääntöjen 
mukaan ylituomarille. Nyt 9 vuoden jäl- 
keen on valitus myöhäistä. 

— Meitä tuomareita on ”monen sorttisia”. 
Sen olen todennut yli 40-vuotisen kennel- 
toimintani aikana niin kilpailijana kokeis- 
sa, kuin tuomarina ja ylituomarina (ajo, 
linnunmetsästys- ja hirvenmetsästysko- 
keet). Ylituomarin tehtävänä on puhutte- 
lussa antaa ohjeet arvostelun yhtenäistä- 
miseksi ja kokeen lopussa tarkastaa tuo- 
marikertomukset ja todettuaan, ettei ar- 
vostelut eri tuomareiden kesken ole 
vertauskelvoiliset, kehoittaa tuomaria 

korjaamaan ne yksin tai yhdessä ylituo- 
marin kanssa. Vihdoin on ylituomarilla 
oikeus jopa velvollisuus korjata tuomarin 
arvostelu, mikäli tämä siitä kieltäytyy. 
Ylituomari on siis viime kädessä vastuus- 
sa arvostelusta, joten tuomarin syyttely 
on asiatonta ja väärää. 

En malta olla tässä myös kajoamatta 
tuomarikertomukseen. Tunnen tuomarei- 
ta, joiden kertomukset ovat kuin parasta 
novellia ja tuomari saa huononkin suo- 
rituksen näyttämään hyvältä ja arvostelu 
on tämän mukainen. Toisaalta on tuoma- 
reita joiden kertomus ei sisällä paljon 
muuta kuin: koira irti klo ...koira kiinni 
klo ... ja kuitenkin tämän koiran suoritus 
on ollut loistava. Siksi ylituomarin suo- 
rittama tuomarin ”kuulustelu” on erittäin 
tärkeä. Katsonkin, että tuomarikertomuk- 
set eivät valitettavan useasti kerro koko 


totuutta, joten henkolö joka sokeasti 
luottaa tuomarikertomukseen ei näe koko 
totuutta. 

On ikävää oilut puuttua Pystykorva n:o 
2/77 ja 4/77 olleisiin subjektiivisiin kir- 
joituksiin, olkoonpa,että kirjoittajat ovat 
tarkoittaneet hyvää, mutta siinä raskaasti 
erehtyneet. 

Toivon hartaasti, etteivät nämä kirjoi- 
tukset vaikeuta tuomareiden saantia ko- 
keisiin. Kenneltoiminta on harrastus ja 
jos siitä tehdään tarkoitus ja ruvetaan ha- 
kemaan syntipukkia (ei pidä ampua pia- 
nistia), ammutaan kyllä ohi maalin ja 
kenneltoiminta vaikeutuu. 

Kokkolassa 17.9.1977 


K-E Inberg 
linnun- ja hirvenmetsästys- 
kokeiden ylituomari evp. 


Tuomo Piirolalle Pystykorva 4 johdosta 


Olen erittäin iloinen lukiessani vas- 
taustasi Pystykorvasta, että olet viimein- 
kin murahtanut jo tyytyväisesti. Niin 
ihmettelit mistä tiesin vastata. Asiahan 

on näin, että tämä asia viestitettiin 
minulle varsin pian kokeiden jälkeen, jo- 
ten asiasta tiesin, että taasen yritetään 
nyhjäistä tyhjästä. Kyllä näin on, että 
koearvostelussa kertomuksen ja piste- 
puolen pitää pitää paikkansa, siihen kyllä 
olen tarttunut ja tartun edelleenkin, mus- 
taatpa kuinka hyvänsä minut. 


Toivon, että sinulla jatkossa menee eh- 
kä paremmin siellä nuorempien seurassa, 


ettet väsytä heitä heti alkuun, vaikka 
oletkin nuori radikaali koiramies. 
”tämä = kirjoittelu on mennyt aivan 


suunsoitoksi”, mutta vielä tässä haluai- 
sin mainita, että sinulla menee vähän 
useammin huuleksi nämä harrastus hom- 
mat kuin toisilla harrastajilla. 

Minun epäilykseni siltä kohdin 
horjuu, että onko sinulla kaikki ai- 
van tosiaan asiallista kritiikkiä ja 
mielesi ilmaisuja. Olimmehan kerran 
kokeissa, minä ryhmätuomarina + yli- 
tuomarina maastossa ja kokeissa. Koi- 
rasi haukkui linnun lähtöpuuta 
useamman minuutin ja muuta tilan- 
netta ei koetapahtumissa ollutkaan. Sit- 
ten kun luin kokeen lopussa koetapah- 
tumat, sinä kysyit, että tästähän saa jo 
kolmannen palkinnon. Johon vastasin: 
-mitä olisit ampunut tuosta haukusta? 
Vastauksesi oli, en mitään. Johon minä 
vastasin, etten minäkään anna sitä 
kolmatta palkintoakaan. Huulena — huu- 
morina olisin tämän ymmärtänyt, mutta 
en tosimielessä kysyttynä, vaikka oletkin 
nuori radikaali koiramies (silloin tosin 
vielä nuorempi). 

Kirjoitit Koiramme lehdessä 10/1975 
mm. että täkäläinen kennelseurakin on 


julistanut pohjanpystykorvan kokoojan ja 
kasvattajan koirineen täysin kerettiläisek- 
si. Mainitset vielä, että maassamme tus- 
kin on kuin kaksi ulkomuototuomaria, 
jotka täysin hallitsevat ko. rodun. 
Totean näin lopuksi, että kovanpuolei- 
nen sinulla on tosiaan kritiikki. Lukija- 


kunnalle terveiseni 


pystyssä 


ja korvat edelleen 


Pystykorvaterveisin 
Arvo Peteri 


Kun viime numerossa olleita Lukijoilta 
osaston kirjoituksia toimitus puheenjohta- 
jan kanssa tutki, niin sovimme silloin, että 
niihin tulevat vastineet julkaistaan ja sitten 
lopetetaan. Joten nyt sitten tämän jälkeen 
Kokkolan Haukut ja Arvo sekä Tuomo 


saavat siirtyä muunlaiseen kommunikoin- 
tiin. Muuten Lukijoilta osasto on melko 
vapaa foorumi ja vaikea on jättää julkaise- 
matta jonkun mielipidettä, jos hän kerran 
reilusti esiintyy omalla nimellään. Niin että 
kaunishan maailma on, mutta... 


VJUTDTTIOTDTVITVUT 


Esko Nummijärvi: 


Ruotsin hirvikoirien päänäyttely 


Ruotsin hirvikoirien- päänäyttely pidet- 
tiin Rättvikissä 14.8.1977 ja oli siihen il- 
moitettu 347 hirvikoiraa. Niistä oli karja- 
lankarhukoiria 23. 

Näytteillä oli Ruotsin parhaat karjalan- 
karhukoirat. = Näyttelytuomarina = toimi 
Rolf Lundman. 

Palkintituomari käytti arvosteluasteik- 
koa koko laajuudeltaan, antaen 2-3 pal- 
kintojakin. 

Näyttelyn parhaan karjalankarhukoiran 
arvon voitti Kankaan Jerin jälkeläinen, 
Nalle niminen uros, jättäen kansainväli- 
senvalion Mostodalens Oddin taakseen. 
Nalle on kaunisvärinen, hyväryhtinen, 
hieman kevyt uros. ikää on vasta kaksi 


vuotta. Ruotsin tämänhetken suurin kar- 
jalankarhukoirien kasvattaja Roland Jons- 
son oli koonnut kauniin kasvattajaluokan 
näyttelyyn, joka palkittiin ensimmäisellä 
palkinnolla. 


Kokonaisnäkemykseni oli Ruotsin kar- 
jalankarhukoirien ulkomuodosta myöntei- 
nen. Koirat olivat hyväluonteisia, kaunis- 
värisiä, hyvin esiintyviä, mutta hieman 
liian keveitä. 


Koirien omistajat olivat koiriinsa hyvin 
tyytyväisiä. Toivottavasti meiltä vietävät 
koirat ovat hyvätasoisia, jotka eivät aina- 
kaan laske Ruotsin karjalankarhukoirien 
tasoa. 

mi w vä - - s äi. = 0 v i N - 
Karjalankarhukoiraurosten voittajaluokan järjestys: 1. Nalle, 2. Mostodalens Odd, 3. Järvhöjdens 
Kim, 4. Usvan Jyry. 


Vastakkaisen sukupuolen paras uros Nalle ja narttu Katja. 

puhdas kalkki- fosfori -valmiste 
kantaville ja kasvaville koirille 


Kalkin ja fosforin keskinäinen 
suhde on tärkeä. Nykyajan koi- 
ran ruokavalio sisältää yleensä 
liikaa fosforia suhteessa kalkkiin. 
Tämä on otettu huomioon Oska- 
tableteissa. Niissä on vähemmän 
fosforia ja enemmän kalkkia. 

Ja kalkkiahan koira tarvitsee, 
kun se kasvaa, kantaa tai imet- 
tää. 

Oska-tabletteja saa apteekeis- 
ta. 100 ja 1000 tabletin pakkauk- 
sissa. 


GRION 


eläinlääkintään 


oo o Vintonin TÄ 
Täysipainoisia makupaloja! 


Täysravinto- 
Uutuus 


Kennel-Täysravinto on hyvin säilyvää, heti val- 


päivittäisen energian- ja ravinnon- 
tarpeen. Se sisältää ravintoaineita 
sekä eläin- että kasvikunnasta ja se 
on ensimmäinen TSL-selosteella 
varustettu koiranruoka. 


Kerää koirien : E 
Miami . | Vaistokin sen sanoo- 
enteri Kennel 


Lähetä meille kuoressa 6 kpl Kennel-tölk- 
kien etikettejä tai Kennel-pakkausten etu- 
sivuja. Osoite on Jalostaja 6, PI 421, Turku. 
Paluupostissa saat kivan Kennel Koirien 
nimipäiväkalenterin. Niitä riittää 10.000:lle. 


